
Rēzeknes Katoļu vidusskolas
izglītojamo mācību sasniegumu vērtēšanas KĀRTĪBA Nr. 2
Rēzeknes Katoļu vidusskolas izglītojamo sasniegumus vērtē saskaņā ar 
Vispārējās izglītības likumu, 
Izglītības likumu, 
uz likumu pamata izdotajiem un spēkā 
esošajiem Ministru kabineta noteikumiem par izglītojamo mācību sasniegumu vērtēšanu 


I Vispārīgie noteikumi
1. Rēzeknes Katoļu vidusskolas izglītojamo mācību sasniegumu vērtēšanas kārtība izstrādāta, pamatojoties uz Izglītības likumu un Vispārējās izglītības likuma 10. panta trešās daļas 2.punktu, Ministru kabineta 2018. gada 27. novembra noteikumiem Nr.747 “Noteikumi par valsts pamatizglītības standartu un pamatizglītības programmu paraugiem” 15.punktu un 11.pielikuma 19.punktu, Ministru kabineta 2019.gada 3.septembra noteikumiem Nr.416 “Noteikumi par valsts vispārējās vidējās izglītības standartu un vidējās izglītības programmu paraugiem” 20.punktu un 11.pielikuma 16.punktu.
2. Izglītojamo mācību sasniegumu vērtēšanas kārtība (turpmāk- vērtēšanas kārtība) izglītības iestādē (turpmāk- skolā) nosaka, kā tiek īstenota summatīvā, diagnosticējošā un formatīvā vērtēšana un skolas dokumentos atspoguļoti skolēnu mācīšanās rezultāti.
3. Vērtēšanas kārtība nosaka vienotus skolēnu mācīšanās vērtēšanas pamatprincipus skolā un veicina par tiem skolēnu un pedagogu izpratni.
4. Vērtēšanas kārtība ir pieejama skolvadības sistēmā (E-klasē) IZGLĪTĪBAS IESTĀDES AKTUALITĀTES  sadaļā, kā arī skolas mājas lapā. 

II Skolēnu mācību sasniegumu vērtēšanas mērķis un uzdevumi

5. Mērķis – noteikt izglītojamo mācību sasniegumu vērtēšanas kārtību mācību procesa kvalitātes un efektivitātes veicināšanai.
6. Izglītojamo mācību sasniegumu vērtēšanas uzdevumi: 
5.1. sekmēt izglītojamo atbildību par sasniedzamo rezultātu mācību procesā;
5.2 veicināt regulāru atgriezenisko saiti par  izglītojamo sasniedzamajiem rezultātiem un mācīšanos;
5.3 motivēt skolēnus pilnveidot savus mācību sasniegumus, akcentējot kompetenču pieeju; 
5.4. sekmēt skolēnu līdzatbildību par mācību rezultātiem, mācot veikt pašvērtējumu un kļūdu analīzi.
III Mācību sasniegumu vērtēšanas pamatprincips

6.Izglītojamo iegūtās pamatizglītības snieguma vērtēšanas pamatprincipi ir šādi:

6.1 Sistēmiskuma princips – mācību snieguma vērtēšanas pamatā ir sistēma, kuru raksturo regulāru un pamatotu, noteiktā secībā veidotu darbību kopums;
6.2 objektivitātes princips - mācību snieguma vērtējums atspoguļo skolēna sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus
6.3 vērtējuma obligātuma princips - skolēnam jāiegūst vērtējums visos attiecīgās izglītības programmas mācību priekšmetos un valsts pārbaudījumos, izņemot tos valsts pārbaudījumus, no kuriem skolēns ir atbrīvots Ministru kabineta noteiktajā kārtībā. (Grozījumi, kas veikti 01.09.2026. rīk.nr.23) 
6.4 atklātības un skaidrības princips – pirms mācību snieguma demonstrēšanas izglītojamajam ir zināmi un saprotami plānotie sasniedzamie rezultāti un viņa mācību snieguma vērtēšanas kritēriji;
6.5 metodiskās daudzveidības princips – mācību snieguma vērtēšanai izmanto dažādus vērtēšanas metodiskos paņēmienus;
6.6 iekļaujošais princips – mācību snieguma vērtēšana tiek pielāgota ikviena izglītojamā dažādajām mācīšanās vajadzībām, piemēram, laika dalījums un ilgums, vide, izglītojamā snieguma demonstrēšanas veids, piekļuve vērtēšanas darbam;
6.7 izaugsmes princips – mācību snieguma vērtēšanā, īpaši mācīšanās posma noslēgumā, tiek ņemta vērā izglītojamā individuālā mācību snieguma attīstības dinamika.
IV Mācību sasniegumu vērtēšanas veidi
7. Skola plāno un īsteno valsts pamatizglītības un valsts vispārējās izglītības standartā noteiktos mācību sasnieguma vērtēšanas veidus:
7.1 Formatīvā vērtēšana-  mācību procesa laikā, nosakot izglītojamā mācību sasniegumus, lai tos uzlabotu un saskaņotu mācību procesa norises, mācību mērķa un izmantoto mācību metožu savstarpējo atbilstību, kā arī veicinot izglītojamā pašnovērtēšanas prasmes un atbildību. Tā ir nepārtraukta ikdienas mācību procesa sastāvdaļa un       nodrošina izglītojamajiem un pedagogam atgriezenisko saiti par skolēna tā brīža sniegumu pret plānotiem sasniedzamajiem rezultātiem. 
7.2 Diagnosticējošā vērtēšana- procesa sākumā pirms temata vai mācību priekšmeta apguves, nosakot izglītojamā zināšanu un prasmju apguves līmeni, lai pieņemtu lēmumu par turpmāko mācību procesu, lai izvērtētu izglītojamā mācīšanās stiprās un vājās puses un noskaidrotu nepieciešamo atbalstu.
7.3 Monitoringa vērtēšana- izvērtē skolēnu sniegumu un mācību procesa kvalitāti atbilstoši izglītības rīcībpolitikas pilnveides mērķiem. Monitoringa darbu vērtējumi neietekmē skolēna snieguma summatīvos vērtējumus.
7.4 Summatīvā vērtēšana, ko organizē mācīšanās posma noslēgumā (piemēram, temata, mācību gada, izglītības pakāpes noslēgumā), lai novērtētu un dokumentētu izglītojamā mācīšanās rezultātu.

V Skolēnu mācību sasniegumu vērtēšana, plānošana un vadība
8. Izglītības iestādes administrācija:
8.1 atbilstoši valsts pamatizglītības un valsts vispārējās vidējās izglītības standartiem, mācību priekšmetu standartiem, Izglītības iestādes vispārējās vidējās izglītības un pamatizglītības programmām, nodrošina vienotu izglītojamo mācību sasniegumu vērtēšanu;
8.2 aktualizē Vērtēšanas kārtību skolas pedagogiem katra semestra sākumā;
8.3 seko, lai e-klases pārbaudes darbu plānotājā katra kalendārā mēneša sākumā tiek atspoguļoti plānotie nobeiguma vērtēšanas darbi;
8.4 pārrauga noteikto nobeiguma vērtēšanas darbu  skaitu katrai klasei vienā  dienā:  1.-2.klase: 1 komplekso sasniedzamo rezultātu pārbaudes darbs dienā, 3.-9.klase: 2 summatīvās vērtēšanas darbi dienā, 10.-12. klase: 2 summatīvās vērtēšanas darbi dienā.
8.5 plāno nepieciešamos pasākumus pedagogu profesionālajā pilnveidē par izglītojamo mācību  sasniegumu vērtēšanu;
8.6 ne retāk kā reizi semestrī pārbauda, kā pedagogi izdara ierakstus par izglītojamo sasniegumiem e- klases žurnālā.
8.7 organizē un plāno diagnosticējošo un/vai monitoringa vērtēšanu, lai noteiktu skolēna mācīšanās vajadzības un plānotu turpmāko mācīšanās procesu, kā arī lai pilnveidotu pedagogu profesionālo kompetenci un veiktu atbalsta pasākumus skolēniem un izglītības iestādei kvalitatīva mācību procesa īstenošanai;
8.8 organizē Valsts pārbaudes darbus Ministru kabineta noteikumu noteiktajā kārtībā.
8.9 vismaz trīs nedēļas pirms semestra starpvērtējuma un/vai gada vērtējumu izlikšanas nosūta 1.-12. klases izglītojamo vecākiem vēstuli e-klases pastā ar lūgumu izpētīt skolēna mācību sasniegumus un sazināties ar attiecīgā mācību priekšmeta pedagogu, lai nepieciešamības gadījumā laicīgi veiktu darbības obligāto summatīvo vērtējumu iegūšanai, kā arī informē vecākus par rīcību, ja izglītojamajam ir nepietiekams vērtējums , ir saņemts vērtējums “nv” vai nav saņemts vērtējums noteiktajos kompleksajos sasniedzamajos rezultātos mācību gada noslēgumā, vai par kuriem ir saņemts pedagoģiskās padomes ieteikums par nepieciešamajiem papildus mācību pasākumiem. 
8.10 uzreiz pēc pedagoģiskās padomes sēdes informē vecākus, nosūtot tiem vēstuli e-klasē,  par izglītojamajam nepieciešamajiem papildu mācību pasākumiem: (Grozījumi, kas veikti 01.09.2026. rīk.nr.23) 
8.10.1 ja izglītojamajam 1.–3. klasē nav saņemts vērtējums sasniedzamajos rezultātos vai par kuriem ir saņemts pedagoģiskās padomes ieteikums attiecībā uz izglītojamam nepieciešamajiem papildu mācību pasākumiem;
8.10.2 ja izglītojamajam 4.–8. klasē mācību gada noslēgumā vērtējums ir bijis zemāks par četrām ballēm vai nav saņemts. (Grozījumi, kas veikti 01.09.2026. rīk.nr.23) 
8.11 divreiz gadā klātienē un/vai, nosūtot informāciju e-klasē, informē skolēnus un viņu vecākus ar valsts pārbaudes darbu kārtību un  norises laikiem Ministru kabineta noteiktajos termiņos.  Vecāki un izglītojamie parakstās par šo informāciju veidlapā vai apliecina, ka ir iepazinušies ar šo informāciju, atsūtot e-klasē apstiprinājumu IEPAZINOS; (Grozījumi, kas veikti 01.09.2026. rīk.nr.23) 
 

9. Pedagogi un klašu audzinātāji:
9.1 ievēro vienotu skolēnu mācību sasniegumu vērtēšanas kārtību, objektīvi un savlaicīgi izvērtējot izglītojamā mācību sasniegumus;
9.2  sadarbojoties metodiskajās darba grupās, mācību gada sākumā izstrādā summatīvās vērtēšanas darba plānu atbilstoši mācību priekšmeta (kursa) satura specifikai visam mācību gadam, fiksējot to kopējā skolas plānošanas dokumentā. Pedagogs, veidojot summatīvo darbu plānojumu atbilstoši priekšmeta specifikai, var piešķirt lielāku svaru darbiem, kuri aptver plašāku sasniedzamo rezultātu kopumu. Ja summatīvās vērtēšanas  darbiem ir dažāds svars, tas jānorāda summatīvās vērtēšanas darbu plānojumā.  (Grozījumi, kas veikti 16.09.2026. rīk.nr. 24)
9.2 1  No 20. septembra skolēniem un vecākiem E-klases JAUNUMU sadaļā ir pieejams visu mācību priekšmetu (kursu) vērtēšanas plāns mācību gadam, kas ietver summatīvās vērtēšanas darbu tematus, kā arī informācija par to, cik vērtējumus drīkst uzlabot konkrētajā mācību priekšmetā mācību gada laikā. (Grozījumi, kas veikti16.09.2026.  rīk.nr. 24)
9.3 katra kalendārā mēneša sākumā e-klases pārbaudes darbu plānotājā veic ierakstus par plānotajiem nobeiguma vērtēšanas darbiem 4.-12.klasē, kā arī komplekso sasniedzamo rezultātu pārbaudes darbiem 1.-3. klasē, ievērojot noteikto pārbaudes darbu skaitu dienā katrā klasē atbilstoši 8.4 punktam. Ieraksts Plānotais pārbaudes darbs ir redzams gan skolēniem, gan vecākiem;
9.4 objektīvu iemeslu dēļ ir tiesīgi veikt izmaiņas pārbaudes darbu grafikā, vienojoties ar skolēniem par pārbaudes darba dienu un laiku, kā arī veicot izmaiņas e-klases pārbaudes darbu plānotājā, ievērojot 9.3.punktu. 
 9.5 katra mācību gada sākumā iepazīstina skolēnus ar attiecīgā mācību priekšmeta (kursa) vērtēšanas plānu, kas ietver summatīvās vērtēšanas darbu skaitu, tematiem, svaru.
9.6 informē izglītojamos par pārbaudes darba tēmu un vērtēšanas kritērijiem ne vēlāk kā iepriekšējā mācību stundā.
9.7 neplāno 4.-12. klasei nobeiguma vērtēšanas darbus vismaz piecas darba dienas pirms semestra beigām un 1.-12. klasei vismaz  piecas darba dienas pirms mācību gada beigām. Datumi tiek noteikti ar izglītības iestādes direktores rīkojumu.
9.8 ieraksta e-klasē mājās uzdoto pēc mācību stundas, bet ne vēlāk kā līdz plkst.18.00;
9.9 neuzdod piektdienā mājas darbus uz nākamo pirmdienu, kā arī neuzdod mājas darbus uz pirmo mācību dienu pēc brīvlaika. 
9.10  Mājas darbu apjomu nosaka mācību priekšmeta pedagogs. 1.-3.klasē mājas darbi var tikt vērtēti ar %, kas tiek fiksēti mācību žurnālā. 4.-12.klasē mājas darbi var tikt vērtēti ar %  un STAP, kas tiek fiksēti mācību žurnālā. Mājas darbi jāiesniedz mācību priekšmeta pedagogam norādītajā termiņā. Vērtējumi par mājas darbiem neietekmē summatīvos vērtējumus. 
9.11 uzglabā visus nobeiguma vērtēšanas darbus līdz tekošā mācību gada beigām.
9.12 pielāgo mācību snieguma vērtēšanu skolēnu dažādajām mācīšanās vajadzībām, piemēram, laika dalījumam un ilgumam, videi, skolēnu snieguma demonstrēšanas veidam, piekļuvei vērtēšanas darbam, ievērojot skolēna labākās intereses un labbūtību. (Grozījumi, kas veikti 01.09.2026. rīk.nr.23) 
9.13 mācību gada sākumā informē izglītojamos un/vai viņu tiesiskos pārstāvjus par plānotajiem diagnosticējošajiem un/ vai monitoringa darbiem.
9.14 Klases audzinātāji līdz mācību gada rudens brīvdienām  rīko klašu vecāku sapulces atbilstoši epidemioloģiskajai situācijai valstī, kurās vecākus iepazīstina: 
9.14.1 ar galvenajām valsts pamatizglītības un vidējās izglītības standarta, mācību priekšmetu standartu un mācību programmu prasībām; 
9.14.2 ar skolas normatīvajiem dokumentiem (Vērtēšanas kārtību, Skolas iekšējās kārtības noteikumiem, epidemioloģiskās drošības noteikumiem u.c.).Vecāki ar parakstu vai atsūtot vārdu IEPAZINOS e-klasē  apstiprina, ka ir iepazinušies ar šiem normatīvajiem dokumentiem. 
9.14.3 izslēgts ar 01.09.2026. rīk.nr.23.
9.14.4 Mācību gada sākumā  (un  2.semestra sākumā, ja ir nepieciešamība) 1.-12. klašu audzinātāji iepazīstina skolēnus ar Vērtēšanas kārtību. Viņi parakstās veidlapās, kuras atrodas klases audzinātāja darba mapē, un/vai atsūta vārdu IEPAZINOS e-klasē. (Grozījumi, kas veikti 01.09.2026. rīk.nr.23) 
9.14.5 mācību gada sākumā informē izglītojamo tiesiskos pārstāvjus par plānotajiem diagnosticējošajiem un/ vai monitoringa darbiem. Viņi parakstās veidlapās, kuras atrodas klases audzinātāja darba mapē, un/vai atsūta vārdu IEPAZINOS e-klasē. (Grozījumi, kas veikti 01.09.2026. rīk.nr.23) 
9.15 Klašu audzinātāji regulāri informē vecākus vai aizbildņus par izglītojamo mācību sasniegumiem visos mācību priekšmetos, izsniedzot sekmju izrakstus vai nosūtot sekmju izrakstus e-klases pastā (“Sekmju izraksts” / “E-pasta skats”).  E-klasē vecāki  vai aizbildņi elektroniski apliecina, ka iepazinušies ar sekmju izrakstu.
9.16 Klašu audzinātāji nepieciešamības gadījumos nodrošina iespēju klašu vecāku sapulcēs tikties ar mācību priekšmetu skolotājiem, lai skolotāji izskaidrotu prasības, pārrunātu skolēnu sasniegumus un lai vecāki saņemtu ieteikumus darbam ar bērniem.
9.17 Tiekoties ar vecākiem vai tiesiskajiem pārstāvjiem, pedagogiem atļauts izmantot sarunā tikai tos klases žurnālā  izdarītos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem bērniem, informācija jāsniedz, nenosaucot vārdā citus bērnus. Pedagogs tikšanos ar vecākiem un/vai izglītojamajiem reģistrē e-žurnālā.

10. Skolēnu vecāki vai tiesiskie pārstāvji:
10.1 Katram vecākam vai tiesiskajam pārstāvim jābūt savai e-klases parolei, kuru                    nedrīkst zināt viņa bērns.
10.2 Katrs vecāks vai tiesiskais pārstāvis katru dienu apmeklē e-klases žurnālu no sava profila, sekojot sava bērna mācību procesam un iepazīstoties ar bērna sekmēm, iesūtīto vēstuļu saturu, kā arī skolas aktualitātēm. 
10.3 Skolēnu vecāki vai tiesiskie pārstāvji saziņai ar skolas administrāciju, mācību priekšmetu skolotājiem izmanto e-klases pastu, sūtot vēstules no sava (vecāku vai tiesisko pārstāvju) profila. 
10.4  Pēc vecāku vai tiesisko pārstāvju lūguma skolā tiek nodrošināta iespēja iepazīties ar tekošā gada visiem sava bērna pārbaudes darbiem mācību priekšmetos.
10.5 Skolēnu vecākiem vai tiesiskajiem pārstāvjiem ir iespēja tikties ar priekšmetu skolotājiem, iepriekš par to vienojoties ar skolotāju, kā arī, ja iespējams, radušos jautājumus var noskaidrot elektroniski, saziņai izmantojot e-klases pastu;
10.6  Skolēnu vecāki vai tiesiskie pārstāvji atbilstoši reaģē uz skolas administrācijas, klases audzinātāja un/vai cita pedagoga atsūtīto informāciju e-klases pastā, atsūtot atbildes vēstuli e-klases pastā. (Grozījumi, kas veikti 01.09.2026. rīk.nr.23) 
11. Skolēni:
11.1 ir sava e-klases parole;
11.2 katru dienu pārbauda e-klasi no sava profila un iepazīstas ar aktuālo informāciju;
11.3 2.-12. klašu skolēni saziņai ar mācību priekšmetu skolotājiem izmanto e-klases pastu, sūtot vēstules no sava profila, ievērojot valodas normas. 
11.4 informē klases audzinātāju, ja ir nepieciešams atjaunot e-klases paroli. 
11.5 1.-12. klašu skolēni ierakstus par uzdotajiem mājas darbiem veic patstāvīgi mācību priekšmetu pierakstu burtnīcās, dienasgrāmatās vai personīgajos plānotājos.
11.6 Skolēni atbilstoši reaģē uz skolas administrācijas, klases audzinātāja un/vai cita pedagoga atsūtīto informāciju e-klases pastā, atsūtot atbildes vēstuli e-klases pastā. (Grozījumi, kas veikti 01.09.2026. rīk.nr.23) 

VI Formatīvās un summatīvās vērtēšanas kārtība
12. Vērtējums atspoguļo skolēnu sniegumu vērtēšanas brīdi attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam, piemērojot līdzvērtīgus nosacījumus un vienādus kritērijus. 
13. Mācību sasniegumus vērtē pedagogi, izglītojamais, patstāvīgi novērtējot savus sasniegumus, izglītojamie, savstarpēji novērtējot savus sasniegumus. 

14. Izglītojamo ikdienas darbi tiek vērtēti ar formatīvās vērtēšanas metodēm. Mācību            procesā izmantotos formatīvās vērtēšanas veidus, ņemot vērā nepieciešamību, izvēlas priekšmeta pedagogs. Formatīvie vērtējumi ir informatīvi vērtējumi, un tie            neietekmē semestra starpvērtējumu vai gada vērtējumu.

15. Skolēnu saņemtos formatīvos vērtējumus 1.-3. klasē atspoguļo procentos (%, manuāli, procenti) un 4.-12. klasē- procentos (%, manuāli, procenti) un/vai snieguma apguves līmeņos (“S”, “T”, “A”, “P”)

16. Summatīvajā vērtēšanā 1.-3. klasē vērtējumu  izsaka apguves līmeņos: sācis apgūt (E-klasē apzīmē ar burtu “S”) , turpina apgūt (E-klasē apzīmē ar burtu “T”), apguvis (E-klasē apzīmē ar burtu “A”), apguvis padziļināti (E-klasē apzīmē ar burtu “P”):
16.1  izmantojot vienotos vērtēšanas kritēriju grupas SLA (snieguma līmeņu aprakstus)  (skat.1.pielikumu) vai 
16.2   piesaistot punktiem, izmantojot pārbaudes darba metodiku un detalizēti aprakstīt vērtēšanas kritērijus. 
17. Summatīvajā vērtēšanā 4.-12.klasē vērtējumu izsaka ballēs (10- “izcili”, 9- “teicami”, 8- “ļoti labi”, 7-“labi”, 6- “gandrīz labi”, 5- viduvēji”, 4- “gandrīz viduvēji”, 3-“vāji”, 2- “ļoti vāji”, 1-“ļoti, ļoti vāji”, izmantojot vienotas vērtēšanas kritēriju grupas (skat.2. pielikumu).

18.Vērtējot nobeiguma vērtēšanas darbus, tiek ievēroti vienoti vērtēšanas kritēriji. Vērtējot 10 ballu skalā:

	Balles
	Veiktā darba apjoms %

	10
	94-100

	9
	87-93,9

	8
	77-86,9

	7
	67-76,9

	6
	54-66,9

	5
	41-53,9

	4
	30-40,9

	3
	21-29,9

	2
	11-20,9

	1
	1-10,9


18. Lai nodrošinātu diferencētu mācību sasniegumu vērtēšanu tēmas ietvaros, summatīvais vērtējums var tikt iegūts ilgtermiņā, pakāpeniski veicot nobeiguma vērtēšanas darbā plānotos uzdevumus. Šajos gadījumos pārbaudes darbu plānotājā tiek atspoguļots procesa noslēguma datums. Pedagogs ir tiesīgs izstrādāt nobeiguma vērtēšanas darbu, kas sastāv no vairākām daļām (piemēram, mājas darbi, uzdevumi klasē, pierakstu burtnīcas, mutiskas atbildes u.c. darbi atbilstoši mācību priekšmetu specifikai).
19. Pedagogs jebkura temata nobeiguma vērtēšanas darbā nodrošina skolēnam iespēju demonstrēt sniegumu visos apguves līmeņos 1-.3.klases un atbilstoši jebkuram vērtējumam 10 ballu skalā 4.-12.klasēs.
20. Visus summatīvos vērtēšanas darbus vērtē ar kritērijiem, kas ievadīti e-klasē.
21. Formatīvo vērtējumu skaits pirms summatīvā pārbaudes darba ir atkarīgs no mācību stundu skaita nedēļā: 1 mācību stunda nedēļā- vismaz viens formatīvais vērtējums, 2 mācību stundas nedēļā- vismaz divi formatīvie vērtējumi, 3 un vairāk stundas nedēļā- vismaz 3 formatīvie vērtējumi.  Kultūras un mākslas jomas mācību priekšmetos ir pieļaujams mazāks formatīvo vērtējumu skaits, ja tas ir pamatoti (piem., tematā iekļautās informācijas apjoms u.c. faktori). (Grozījumi, kas veikti 01.09.2026. rīk.nr.23)
22. Minimālais summatīvo vērtējumu skaits mācību gadā ir ne mazāks kā plānoto tematu skaits. 
23. Pedagogs var izmantot iegūtos mācīšanās pierādījumus un atbrīvot skolēnu no temata nobeiguma darba vai darba daļas izpildes sakarā ar skolēna piedalīšanos ārpusskolas pasākumos (pilsētas, novada, valsts mēroga mācību priekšmetu olimpiādēs, skatēs, sporta sacensībās), kas saistīti ar konkrēto mācību priekšmetu (kursu) un atspoguļo pierādījumus par mācību priekšmetā (kursā) paredzēto sasniedzamo rezultātu apguvi žurnālā, veicot ierakstu “atb” (atbrīvots).
24. Vispārējās vidējās izglītības posmā mācību kursa “Valsts aizsardzībās mācība” vērtēšanu regulē 2024.gada 22.augustā Jaunsardzes centra izstrādātā mācību kursa “Valsts aizsardzības mācība” izglītojamo mācību snieguma vērtēšanas kārtība. Vērtēšanas kārtība pieejama Centra tīmekļa vietnē www.jc.gov.lv, sadaļā “VAM”


VII NV VĒRTĒJUMA LIETOŠANA MĀCĪBU SASNIEGUMU VĒRTĒŠANĀ
25. Pedagogi ir tiesīgi novērtēt skolēnu mācību sasniegumu ar “nv”, ja:
25.1  nav piedalījies mācību stundā, kurā tika kārtots pedagoga noteiktais obligātais temata nobeiguma darbs, kurš skolēnam bija jāizpilda (apzīmējums- “n/nv”);
25.2  izglītojamais atsakās veikt, nodot vai iesūtīt darbu (radošo darbu, laboratorijas darbu, formatīvās un summatīvās vērtēšanas darbu, praktiskus darbus vizuālajā mākslā u.c. mācību priekšmetos,  kārtot normatīvus sportā u.c. darbus atbilstoši mācību priekšmetam);
25.3  skolēns ir piedalījies un/vai iepazinies ar  pārbaudes darbu, bet to nav nodevis/iesūtījis vai nodevis/iesūtījis pēc norādītā laika;
25.4  atsakās atbildēt mutiski;
25.5  darbs veikts, izmantojot neatļautus paņēmienus (digitālas ierīces, interneta resursu pārrakstīšana, norakstīšana no cita skolēna darba, iesniedzis cita autora darbu vai tā daļu, patvaļīga darba varianta maiņa, sarunājies vai traucējis citiem utt.). 
25.6  temata nobeiguma darbā ir izmantojis cilvēka cieņu aizskarošu saturu (teksts, ilustrācija) vai izteikumus.
25.7  uzdevuma nosacījumos nav atrunāts, ka izglītojamais drīkst izmantot mākslīgo intelektu (MI) un pedagogs ir spējīgs pierādīt, ka tika izmantots MI.
26. Skolēns summatīvajā pārbaudes darbā iegūto „nv” ir tiesīgs labot 10 darba dienu laikā, apzīmējuma „nv” vietā, saņemot vērtēšanai atbilstošu vērtējumu (e-žurnālā norāde „Labots pēc būtības”.)

VIII Pārbaudes darbu organizēšana
27. Skolotājs mācību priekšmeta pārbaudes darbus plāno mēnesim, ievadot informāciju e-klases pārbaudes darba plānotājā.
28. Veidojot un organizējot pārbaudes darbus, skolotājs ievēro metodiskos norādījumus pārbaudes darbu veidošanā. Ieteicams veidot nobeiguma vērtēšanas darbu, lai vidēji 40 % no piešķirto punktu īpatsvara dotu skolēnam iespēju demonstrēt savu sagatavotību pirmajā apguves līmenī, kas nepieciešams sekmīgas atzīmes iegūšanai. Vidēji 26 % no piešķirto punktu īpatsvara ir ieteicams nodrošināt līmenim “Turpina apgūt”, kas rada pamatu komplekso sasniedzamo rezultātu dziļākai un patiesākai izpratnei. Attiecīgi 20 % un 14 % piešķirto punktu īpatsvaru nodrošina līmeņiem “Apguvis” un “Apguvis padziļināti”.
28.1   Pedagogs nodrošina skolēnam papildu iespējas demonstrēt sniegumu attiecībā uz konkrētajiem sasniedzamajiem rezultātiem, ja pedagogam nav bijusi iespēja objektīvi novērtēt skolēna sniegumu. (Grozījumi, kas veikti 16.09.2026. rīk. nr. 24)
29. Darbus vērtē pēc katras tēmas izstrādātajiem skaidriem un nepārprotamiem kritērijiem un prasībām, ar kuriem skolēni tiek iepriekš iepazīstināti. 
30. Ja 4.-9. klasē nobeiguma vērtēšanas darbā 70% un vairāk skolēniem ir nepietiekams vērtējums, tad skolotājam šis temats mācību stundu ietvaros jāizskaidro vēlreiz. Visi skolēni mācību stundas ietvaros darbu raksta atkārtoti. E-klasē tiek fiksēti abi iegūtie vērtējumi (e-žurnālā norāde „Labots pēc būtības”).
31. Pedagoga noteiktie temata nobeiguma vērtēšanas darbi ir obligāti, izņemot vērtēšanas kārtības 23.punktā noteikto gadījumu. 
32. Ja 1.-3. klases izglītojamais nav skolā dienā, kad tiek vērtēti kompleksie un pakārtotie sasniedzamie rezultāti, pēc skolēna ierašanās mācību priekšmeta pedagogs, izvērtējot skolēna noslodzi un zināšanas, nosaka dienu, kad skolēns varēs piedalīties prasmju pārbaudē.
33. Ja 4.-12. klases izglītojamais nav skolā dienā, kad rakstīts nobeiguma vērtēšanas darbs, kura vērtējums tiks ņemts vērā, izliekot semestra starpvērtējumu un/vai gada vērtējumu, tad e-klases žurnālā vienlaicīgi tiek fiksēts gan “n”, gan “nv”, kas norāda uz obligāti veicamā darba neizpildi. Pēc “n/nv” saņemšanas 10 darba dienu laikā pārbaudes darbs ir obligāti jāuzraksta un jāsaņem vērtējums. Ja tas netiek izdarīts, tad pedagogam ir tiesības noorganizēt viņam pārbaudes darbu nākamajā mācību stundā pēc termiņa beigām vai arī pirms starpvērtējuma vai gada vērtējuma izlikšanas. 
34. Ja skolēns ieradies skolā pārbaudes darba dienā pēc ilgstošas slimības, viņam ir tiesības izvēlēties rakstīt vai nerakstīt pārbaudes darbu. Ja skolēns neraksta nobeiguma pārbaudes darbu, tad e-klases žurnālā tiek fiksēts apzīmējums “nv”. Pēc “nv” saņemšanas 10 darba dienu laikā pārbaudes darbs ir obligāti jāuzraksta un jāsaņem vērtējums. Ja tas netiek izdarīts, tad pedagogam ir tiesības noorganizēt viņam pārbaudes darbu nākamajā mācību stundā pēc termiņa beigām vai arī pirms starpvērtējuma vai gada vērtējuma izlikšanas. Ja skolēns tomēr raksta nobeiguma pārbaudes darbu, e-klasē tiek fiksēts iegūtais vērtējums atbilstoši nobeiguma pārbaudes darba vērtēšanas kritērijiem. 
35. Ilgstošas slimības gadījumā (ilgāk par 2 nedēļām) skolēns, atgriežoties skolā, sazinās ar mācību priekšmetu skolotājiem un vienojas par konsultācijām un nobeiguma vērtēšanas darbu izpildi. Skolotājs izstrādā un/vai pielāgo nobeiguma vērtēšanas darbu atbilstoši konsultācijā apgūtajam. 
36. Ja skolēns attaisnojošu iemeslu dēļ ir kavējis vairākus nobeiguma pārbaudes darbus priekšmetā (kursā), pedagogs var veidot kombinēto pārbaudes darbu par vairākiem tematiem, pielāgojot šī darba svaru mācību priekšmetā (kursā).
37. Pedagogs skolēna pēdējam kombinētajam nobeiguma vērtēšanas darbam piešķir 70 % svara attiecībā pret mācību gadā iegūto vērtējumu. Gadījumos, kad skolēns kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais mācību gada vērtējums.
38. Ja 4.-12. klasē tiek izstrādāti radošie darbi, projekti, pētnieciskie darbi, referāti vai veikti uzdevumi, kas atbilst zināšanu iegaumēšanas, izpratnes, lietošanas un radošās darbības līmenim, pedagogs ir tiesīgs tos vērtēt 10 ballu skalā, vērtēšanas kritērijos iekļaujot kritēriju “Iesniegts/Izstrādāts/ Prezentēts laikā”, piešķirot šim kritērijam 10% no kopējā punktu skaita. Ja kāds no iepriekš minētajiem darbiem netiek iesniegts, prezentēts  un/vai izstrādāts noteiktajā laikā neattaisnojošu iemeslu dēļ, pedagogs ir tiesīgs samazināt iegūto vērtējumu par 10%.
39. Pārbaudes darba izpildes laikā pie skolēna nedrīkst atrasties jebkāds elektroniskās saziņas līdzeklis (mobilais telefons, iPad, iPhone u.c.), izņemot gadījumus, kad tas ir nepieciešams mācību procesā. 
40.  Izglītojamie, saņemot izlabotos nobeiguma vērtēšanas darbus, veic kļūdu analīzi, nosakot pieļauto kļūdu iemeslu. 


IX Vērtējuma uzlabošana un apstrīdēšana

41. Mācību gada laikā:
41.1 1.-3. klases izglītojamie ir tiesīgi uzlabot katru mācību priekšmetā gada vērtējuma noteikšanai izmantoto summatīvo vērtējumu vienu reizi. . (Grozījumi, kas veikti 16.09.2026. rīk. nr.24).
41.2 4.-12. klases izglītojamie ir tiesīgi uzlabot vismaz vienu, bet ne vairāk kā vienu trešdaļu no attiecīgajā mācību priekšmetā iegūtajiem summatīvajiem vērtējumiem. Katru konkrēto vērtējumu drīkst uzlabot vienu reizi. . (Grozījumi, kas veikti 16.09.2026. rīk. nr.24).
	41.3 Pirms summatīvās vērtēšanas darbā iegūtā vērtējuma uzlabošanas 1.-12. klases skolēni obligāti apmeklē konsultācijas pie attiecīgā mācību priekšmeta pedagoga, vismaz 3 darba dienas iepriekš piesakoties klātienē vai nosūtot vēstuli e-klases pastā, informējot par konsultācijā apgūstamo tematu, vai, ja skolēns gatavojas vērtējuma uzlabošanai patstāvīgi, pirms atkārtotā summatīvās vērtēšanas darba rakstīšanas viņš atbild uz attiecīgā mācību priekšmeta pedagoga kontroljautājumiem. Ja atbildes uz kontroljautājumiem ir apmierinošas, tad skolēns ir tiesīgs uzlabot vērtējumu. Ja atbildes uz kontroljautājumiem ir neapmierinošas, skolēns piesakās uz konsultācijām pie attiecīgā mācību priekšmeta pedagoga un 5 darba dienu laikā pēc konsultācijas atkārtoti raksta summatīvās vērtēšanas darbu. . (Grozījumi, kas veikti 16.09.2026. rīk. nr.24).
	41.4  Izliekot starpvērtējumus, gada vērtējumus un/vai galīgos vērtējumus priekšmetā tiek ņemts vērā labākais vērtējums. (Grozījumi, kas veikti 16.09.2026. rīk. nr.24).
41.¹ Speciālās pamatizglītības programmas (SPP) skolēni ar mācīšanās traucējumiem (21015611) ir tiesīgi uzlabot sniegumu mācību gada noslēgumā un mācību gada laikā temata noslēguma pārbaudes darbos atbilstoši individuālajam izglītības programmas apguves plānam. Katru uzlabošanai paredzēto summatīvo vērtējumu var uzlabot vienu reizi. (Grozījumi, kas veikti 01.09.2026. rīk.nr.23)
41.² SPP skolēni ar mācīšanās traucējumiem ( 21015611) vai viņu vecāki vai tiesiskie pārstāvji  10 darba dienu laikā pēc mācību stundas, kurā tika izanalizēts summatīvais vērtēšanas darbs, piesakās klātienē vai atsūta vēstuli mācību priekšmeta pedagogam e-klasē par summatīvās vērtēšanas darbā iegūtā vērtējuma uzlabošanu.  (Grozījumi, kas veikti 01.09.2026. rīk.nr.23)
41.³  SPP skolēni obligāti apmeklē konsultācijas pie attiecīgā mācību priekšmeta pedagoga, vismaz 3 darba dienas iepriekš piesakoties klātienē vai nosūtot vēstuli e-klases pastā, informējot par konsultācijā apgūstamo tematu vai, ja skolēns gatavojas vērtējuma uzlabošanai patstāvīgi, pirms atkārtotā summatīvās vērtēšanas darba rakstīšanas viņš atbild uz attiecīgā mācību priekšmeta pedagoga kontroljautājumiem. Ja atbildes uz kontroljautājumiem ir apmierinošas, tad skolēns ir tiesīgs uzlabot vērtējumu. Ja atbildes uz kontroljautājumiem ir neapmierinošas, skolēns piesakās uz konsultācijām pie attiecīgā mācību priekšmeta pedagoga un 5 darba dienu laikā pēc konsultācijas atkārtoti raksta summatīvās vērtēšanas darbu.  (Grozījumi, kas veikti 01.09.2026. rīk.nr.23)

41.4 Izliekot starpvērtējumus, gada vērtējumus un/vai galīgos vērtējumus priekšmetā tiek ņemts vērā labākais vērtējums. (Grozījumi, kas veikti 01.09.2026. rīk.nr.23)
42. Ja mācību gada noslēgumā skolēns izsaka vēlēšanos uzlabot vērtējumu, pedagogs piedāvā kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā (kursā). Šajā darbā iegūtā vērtējuma svars ir 70 % pret iepriekš iegūto vērtējumu gadā. Gadījumos, kad skolēns kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais mācību gada vērtējums.
43.  Ja mācību gada noslēgumā skolēns vērtējumu vēlas uzlabot vispārējās vidējās izglītības kursā, kurš turpinās arī nākamajā gadā, pedagogs piedāvā kombinētu darbu, kurā skolēnam ir iespēja uzlabot vērtējumu vienā vai vairākos temata nobeiguma pārbaudes darbos. Šajā darbā iegūtā vērtējuma svars ir 70 % pret iepriekš iegūto vērtējumu konkrētajā temata nobeiguma pārbaudes darbā.
44. Ja 1.-3. klases izglītojamais vēlas uzlabot vērtējumu, 
44.1 ir jābūt iegūtiem vērtējumiem visos ieplānotajos kompleksajos un pakārtotajos sasniedzamajos rezultātos;
44.2  izglītojamā tiesiskais pārstāvis raksta pieteikumu skolas direktores vietniecei izglītības jomā, norādot, kura kompleksā sasniedzamā rezultāta vērtējumu un kurā mācību priekšmetā vēlas uzlabot.  (Pielikums Nr.4)  Datums, līdz kuram ir jāiesniedz iesniegums, tiek noteikts ar izglītības iestādes direktores rīkojumu atbilstoši mācību gada beigu datumam.  
45. Ja 4.-12. klases izglītojamais vēlas uzlabot gada vērtējumu,
45.1 ir jābūt iegūtiem vērtējumiem visos noteiktajos summatīvās vērtēšanas pārbaudes darbos;
45.2 izglītojamā tiesiskais pārstāvis raksta pieteikumu skolas direktores vietniecei izglītības jomā. (Pielikums Nr 5.).  Datums, līdz kuram ir jāiesniedz iesniegums, tiek noteikts ar izglītības iestādes direktores rīkojumu atbilstoši mācību gada beigu datumam.
46. Visi kombinētie pārbaudes darbi skolā tiek organizēti laika posmā, kas tiek noteikts ar izglītības iestādes direktores rīkojumu atbilstoši mācību gada beigu datumam. Rīkojums tiek ievietots skolvadības elektroniskajā žurnālā E-klase sadaļā IZGLĪTĪBAS AKTUALITĀTES.
47.  Pedagogi nosūta pieteikuma iesniedzējam informāciju par kombinētājā pārbaudes darbā iekļautajiem sasniedzamajiem rezultātiem līdz pieteikumu iesniegšanas dienas beigu datumam.
48. Pieteikumu var atsaukt, rakstot iesniegumu direktores vietniecei izglītības jomā līdz pieteikumu iesniegšanas dienas beigu datumam.
49. Vērtējumu var apstrīdēt mācīšanās posma noslēgumā, ja tas tieši ietekmē skolēna tiesības un intereses.
[bookmark: _GoBack]50. Skolēna vecāki vai skolēna likumiskie pārstāvji mācīšanās posma noslēgumā iegūto vērtējumu var apstrīdēt 10 dienu laikā, rakstiski vēršoties pie attiecīgā mācību priekšmeta pedagoga. Ja domstarpības netiek atrisinātas, tad vecāki vēršas pie direktora vietnieka izglītības jomā un vērtējuma apstrīdēšana notiek, ievērojot 2022. gada 11. janvāra Ministru kabineta noteikumu Nr.11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē” 28.punktā noteikto kārtību.
X Starpvērtējums, gada un galīgais vērtējums

51. 4.-12. klasē 1.semestra beigās tiek izlikts starpvērtējums, ņemot vērā fiksētos vērtējumus ballēs 1.semestrī. Starpvērtējumiem ir informatīvs raksturs. Tas neietekmē gada vērtējumu.   
52.Vērtējumu mācību priekšmetā gadā izliek visās klasēs, ņemot vērā visus mācību gada laikā iegūtos summatīvos vērtējumus, piešķirot lielāku īpatsvaru mācību gada nobeiguma vērtēšanas darbiem.
53.  Lai izliktu gada vērtējumu:
53.1  1.-3.klases izglītojamajam ir jāiegūst vērtējumi, kas ir izteikti snieguma līmeņos, visos ieplānotajos kompleksajos un pakārtotajos sasniedzamajos rezultātos.
53.2 4.-12. klases izglītojamajam ir jāiegūst vērtējumi ballēs visos pedagoga ieplānotajos summatīvās vērtēšanas darbos. 
53.3 Ja skolēns  attaisnojošu iemeslu dēļ (slimošana ir apstiprināta ar ārsta zīmi) nav kārtojis pēdējo obligāti vērtējamo darbu pirms mācību gada  noslēguma, izliekot vērtējumu, skolotājs ir tiesīgs šo darbu neņemt vērā, ierakstot “atb” (atbrīvots).
54.  Vidējās izglītības pakāpē kursa summatīvo jeb galīgo vērtējumu izliek kursa beigās. Ja kurss turpinās nākamajā gadā, skolēns mācību gada beigās saņem kursa starpvērtējumu, t.i.,  gada vērtējumu. Kursa starpvērtējumā jāiegūst vismaz 4 balles, lai varētu turpināt kursa apguvi. Izliekot galīgo vērtējumu mācību priekšmetā (kursā), jāņem vērā visi summatīvie vērtējumi, kas tika iegūti kursa apguves laikā. 
55. Izliekot 1.semestra starpvērtējumu, jāņem vērā šādi nosacījumi:
55.1 ja  iegūtais vidējais vērtējums 4.- 6. klasē  aiz komata ir vismaz 0,60, tas  tiek noapaļots ar uzviju;
55.2   ja iegūtais vidējais vērtējums 7.-12. klasē aiz komata ir vismaz 0,70, tas tiek noapaļots ar uzviju.
56. Izliekot gada vērtējumu mācību priekšmetu (kursu) beigās, ir jāņem vērā šādi nosacījumi:
56.1 izliekot vērtējumu gadā 1.-12. klasēs, jāņem vērā summatīvajiem pārbaudes darbiem piešķirtais svars. 
56.2 izsakot mācību priekšmeta kompleksā sasniedzamā rezultāta summatīvo vērtējumu 1.-3. klasē, pedagogs ņem vērā pakārtoto sasniedzamo rezultātu vērtējumus.
56.3 izliekot vērtējumu 1.-3. klasē, pedagogs izvērtē izglītojamā mācību sasniegumu attīstības dinamiku, izglītojamā vispārējo attīstību un novērtē viņa personīgo izaugsmi.
56.4 izliekot vērtējumu 4.–  6.  klasēs gadā, ja  iegūtais vidējais vērtējums aiz komata ir vismaz 0,60, tas  tiek noapaļots ar uzviju.
55.5 izliekot vērtējumu 7. – 12. klasēs gadā, ja iegūtais vidējais vērtējums aiz komata ir vismaz 0,70, tas  tiek noapaļots ar uzviju.

57. „nv” vērtējumam nedrīkst piešķirt vērtību, tas nedrīkst ietekmēt izglītojamā vērtējumu mācību priekšmetā, izliekot semestra vērtējumu mācību priekšmetā. 
58. „nv” vērtējumu nedrīkst ņemt vērā, summējot izglītojamā mācību priekšmetā iegūtos vērtējumus un iegūto summu dalot ar izglītojamā semestrī kārtoto pārbaudes darbu skaitu.
59.„nv” vērtējumam nedrīkst piešķirt vērtību gadījumā, ja izglītojamais izglītības iestādes noteiktajā termiņā nav ieguvis vērtējumu. 
60. Ja izglītojamajam ilgstošas slimības dēļ un/vai attaisnojošu iemeslu dēļ (karantīna, pašizolācija) semestra beigās nav summatīvo vērtējumu, tad attiecīgā mācību priekšmeta skolotājs ir tiesīgs izstrādāt vienu semestra nobeiguma pārbaudes darbu par visām konkrētā semestrī apgūtajām mācību satura tēmām. Skolēna semestra nobeiguma pārbaudes darbā iegūtais vērtējums ir uzskatāms par summatīvo vērtējumu attiecīgajā mācību priekšmetā, kas tiek ņemts vērā, izliekot 1.semestra starpvērtējumu un gada vērtējumu.
61. Ja izglītojamajam ilgstošas slimības dēļ un/vai attaisnojošu iemeslu dēļ (karantīna, pašizolācija) semestra beigās ir nepietiekams summatīvo vērtējumu skaits, tad attiecīgā mācību priekšmeta skolotājs ir tiesīgs izstrādāt vienu nobeiguma vērtēšanas darbu par tēmām, par kurām nav iegūti summatīvie vērtējumi. Iegūtais vērtējums tiek fiksēts e-žurnālā kā viens no summatīvajiem vērtējumiem, kas tiek ņemts vērā, izliekot 1.semestra starpvērtējumu un gada vērtējumu. 
62. Ja līdz mācību gada noslēgumam nav iegūts vērtējums kādā no mācību priekšmeta (kursa) temata nobeiguma pārbaudes darbiem, skolēns nesaņem vērtējumu gadā vai galīgo vērtējumu mācību priekšmeta kursā.
63. Papildu mācību pasākumi un pēcpārbaudījumi skolēnam ir obligāti visos mācību priekšmetos, kuros mācību sasniegumu vērtējums neatbilst mācību priekšmeta standartā noteiktajiem sasniedzamajiem rezultātiem vai gada vērtējums ir bijis zemāks par četrām ballēm, vai gada vērtējums nav saņemts mācību priekšmetu un mācību stundu plāna īstenošanas ietvaros. Tie tiek nodrošināti atbilstoši 2022. gada 11. janvāra MK noteikumu Nr.11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē” 32.punktam. 

XI Mācību sasniegumu fiksācijas kārtība
64. Mācību priekšmetu pedagogi 1.-12. klašu izglītojamajiem vērtējumus izliek e- žurnālā: formatīvos vērtējumus e-žurnālā izliek 5 darba dienu laikā pēc to norises, noslēguma vērtēšanas darbus, kā arī uzlabotos vērtējumus e-žurnālā izliek 7 darba dienu laikā pēc pārbaudes darba norises.(Grozījumi, kas veikti 01.09.2026. rīk.nr.23)
65. Mācību sasniegumu kopsavilkuma e-žurnālu mācību gada beigās izprintē un ievieto klases personu lietas mapē.  
XII Papildu jautājumi

66. Visu mācību priekšmetu pedagogi 1.- 6. klasēs papildus mācību snieguma vērtēšanai 1.semestra beigās atspoguļo skolēna mācīšanās ieradumus un attieksmi, fiksējot vērtējumus E-klasē. Šie vērtējumi neietekmē mācību snieguma vērtējumu priekšmetā (kursā):
66.1 tiek vērtēti norādījumu ievērošana, iekšējās kārtības noteikumu ievērošana un augsta motivācija un aktivitāte mācību stundās;
66.2 Skolēnu konkrētās mācīšanās un sociālās prasmes tiek vērtētas, izmantojot apguves līmeņus. (3.pielikums)
66.3 1.- 4. klasē mācību priekšmetos, kurus māca konkrētās klases klases audzinātājs, vērtējumus var fiksēt mācību žurnālā Klases stunda. Pārējie pedagogi vērtējumus izliek savā mācību priekšmetā.
66.4 Pedagogi, kuri māca 5.-6. klasi, fiksē vērtējumu attiecīgajā mācību priekšmetā. Ja pedagogs vienā klasē māca vairākus priekšmetus, vērtējumu var fiksēt vienā mācību priekšmetā. 

67. 9.un 11., 12. klasēm skolas noteiktajā laikā ir izmēģinājuma eksāmeni, kuru vērtējums tiek izlikts ballēs attiecīgajā mācību priekšmetā. 

68. E-klases žurnālā skolotāji viena mācību gada ietvaros neveic ierakstus par skolēnu, kurš mācās ārzemēs. Pēc skolēna atgriešanās direktore pieņem lēmumu, pamatojoties uz MK noteikumiem. 

69. No attiecīgā mācību gada 1. novembra līdz 15. janvārim informācijas sistēmā izglītības iestādes vadītāja norīkota persona ar informācijas sistēmas lietotāja piekļuves tiesībām (turpmāk – informācijas sistēmas lietotājs) piesaka visus attiecīgās klases izglītojamos vispārējās pamatizglītības valsts pārbaudes darbiem, kas norādīti Ministru kabineta noteikumos par valsts pārbaudes darbu norises laiku attiecīgajā mācību gad, pamatojoties uz nepilngadīgā izglītojamā vecāka vai tiesiskā pārstāvja iesniegumu. (Grozījumi, kas veikti 01.09.2026. rīk.nr.23)

70. No attiecīgā mācību gada 1. novembra līdz 15. janvārim izglītojamais veic pašreģistrēšanos vispārējās vidējās izglītības valsts pārbaudes darbiem Valsts pārbaudījumu sistēmā (VPS).(Grozījumi, kas veikti 01.092026. rīk.nr.23)


XII Noslēguma jautājumi

71. Izglītojamo mācību sasniegumu vērtēšanas kārtība tiek saskaņota Rēzeknes Katoļu vidusskolas pedagoģiskās padomes sēdē un apstiprināta ar direktores rīkojumu. Tā ir saistoša visiem Rēzeknes Katoļu vidusskolas pedagogiem un izglītojamajiem. 

72. Grozījumi Rēzeknes Katoļu vidusskolas “Izglītojamo mācību sasniegumu vērtēšanas kārtībā Nr.2” tiek izdarīti ar direktores rīkojumu: 
72.1. saskaņā ar izmaiņām ārējos normatīvajos aktos; 
72.2. pamatojoties uz skolas pedagoģiskās padomes ieteikumu. 

73. Atzīt par spēku zaudējušu Rēzeknes Katoļu vidusskolas  “Izglītojamo mācību sasniegumu vērtēšanas kārtību Nr.2”, kas apstiprināta ar direktora rīkojumu Nr.1  2023.gada 1.septembrī.

74. Rēzeknes Katoļu vidusskolas “Izglītojamo mācību sasniegumu vērtēšanas kārtība Nr.2” stājas spēkā ar 2024.gada 2.septembri.

1.pielikums
Snieguma līmeņu apraksts 1. –3. klašu skolēnu mācību sasniegumu vērtēšanai

	
	Kritērijs
	Sācis apgūt (S)
	Turpina apgūt (T)
	Apguvis (A)
	Apguvis padziļināti (P)

	1.
	Demonstrēto zināšanu, izpratnes, pamatprasmju mācību jomā, caurviju prasmju apjoms un kvalitāte
	Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka ir uzsākta plānotā sasniedzamā rezultāta apguve.
	Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts daļēji un tas nav noturīgs.
	Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts pilnībā un tas ir noturīgs.
	Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts padziļināti un tas ir noturīgs.

	2.
	Atbalsta nepieciešamība
	Skolēnam nepieciešams atbalsts un regulāri pedagoga apstiprinājumi uzdevuma izpildei.
	Skolēnam dažkārt nepieciešams pamudinājums, lai sekotu uzdevuma izpildei.
	Skolēns uzdevumu izpilda patstāvīgi.
	Skolēns uzdevumu izpilda patstāvīgi, spēj pamatot atbilstošās stratēģijas izvēli.

	3.
	Spēja lietot apgūto tipveida vai nepazīstamā situācijā
	Skolēns demonstrē sniegumu ar pedagoga atbalstu zināmā tipveida situācijā.
	Skolēns demonstrē sniegumu pārsvarā patstāvīgi tipveida situācijā, atsevišķā gadījumā – arī mazāk zināmā situācijā, ja nepieciešams, izmanto atbalsta materiālus.
	Skolēns demonstrē sniegumu gan zināmā tipveida situācijā, gan nepazīstamā situācijā.
	Skolēns demonstrē sniegumu zināmā tipveida situācijā, nepazīstamā situācijā un starpdisciplinārā situācijā.













1. pielikums
Snieguma līmeņu apraksts 4.–12. klašu skolēnu mācību sasniegumu vērtēšanai

	1.
	Snieguma līmenis
	Sācis apgūt
	Turpina apgūt
	Apguvis
	Apguvis padziļināti

	2.
	Balles
	1–2
	3–4
	5–6
	7–8
	9–10

	3.
	Apguves procenti
	10–20 %
	21–40 %
	41–66 %
	67–86 %
	87–100 %

	4.
	Kritēriji 

	4.1
	Demonstrēto zināšanu, izpratnes, prasmju mācību jomā un caurviju prasmju apjoms un kvalitāte
	Skolēns, demonstrējot sniegumu, izmanto vienu atbilstošu ideju vai prasmi situācijā, kurā ir šaurs disciplinārs / mācību jomas konteksts.
	Skolēns, demonstrējot sniegumu, izmanto vairākas savstarpēji nesaistītas idejas vai prasmes šaurā disciplinārā / mācību jomas kontekstā.
	Skolēns, demonstrējot sniegumu, kurā izmanto vairākas idejas vai prasmes, veido savstarpējas sakarības disciplinārā / mācību jomas kontekstā.
	Skolēns, demonstrējot sniegumu, kurā izmanto vairākas atbilstošas idejas vai prasmes no dažādām disciplīnām / mācību jomām, veido savstarpējas sakarības un vispārina.

	4.2
	Atbalsta nepieciešamība
	Skolēns, demonstrējot sniegumu, lieto doto vai jau zināmu paņēmienu ar pieejamo atbalstu.
	Skolēns, demonstrējot sniegumu, patstāvīgi lieto zināmu paņēmienu.
	Skolēns, demonstrējot sniegumu, izvēlas un patstāvīgi lieto atbilstošu paņēmienu vai pierakstu.
	Skolēns, demonstrējot sniegumu, izvēlas un patstāvīgi lieto atbilstošu paņēmienu un, ja nepieciešams, pielāgo to.

	4.3
	Spēja lietot apgūto tipveida un nepazīstamā situācijā
	Skolēns demonstrē sniegumu zināmā tipveida situācijā.
	Skolēns demonstrē sniegumu gan zināmā tipveida situācijā, gan mazāk zināmā situācijā.
	Skolēns demonstrē sniegumu gan zināmā tipveida situācijā, gan nepazīstamā situācijā.
	Skolēns demonstrē sniegumu gan zināmā tipveida situācijā, gan nepazīstamā, gan starpdisciplinārā situācijā.






3.pielikums

	
	Apguves līmeņi

	Uzdevumu norādījumu ievērošana
	4/ P
	3/ A
	2/T
	1/S

	SR:  skolēns pievērš uzmanību pedagogam, kad tiek skaidroti uzdevumi vai aktivitātes noteikumi, darbojas pēc tiem. 
	Skolēns darbojas atbilstoši noteikumiem bez atgādināšanās vai mudināšanas.
	Skolēns pievērš uzmanību noteikumiem un darba procesam, kad par to atgādina, mudina to darīt. 
	Skolēns pievērš uzmanību noteikumiem un mācību procesam tikai tad, kad to pieprasa.
	Skolēns atsakās pildīt noteikumus un iesaistīties mācību procesā. 

	Sabiedrisko normu ievērošana
	4/ P
	3/ A
	2/T
	1/S

	SR: skolēns ievēro skolas noteikumus, izturas pret visiem ar cieņu.
	Skolēns konsekventi ievēro skolas noteikumus, atbilstoši uzvedas un pielieto atbilstošas sociālās prasmes bez uzaicinājuma.
	Skolēns ievēro skolas noteikumus, atbilstoši uzvedas un pielieto atbilstošas sociālās prasmes, kad tas tiek prasīts. 
	Skolēns ievēro skolas noteikumus, atbilstoši uzvedas un pielieto atbilstošas sociālās prasmes tikai tad, kad to no viņa pieprasa.
	Skolēns atsakās ievērot skolas noteikumus, atbilstoši uzvesties un izmantot atbilstošās sociālās prasmes.

	Augsta motivācija un aktīvs darbs stundās
	4/ P
	3/ A
	2/T
	1/S

	SR: skolēns ir motivēts mācīties, uzrāda savām spējām atbilstošu sniegumu un aktīvi iesaistās stundas darbā
	 Skolēns ir motivēts mācīties, spēj sniegt atbalstu citiem skolēniem, uzrāda savām spējām atbilstošu sniegumu un aktīvi iesaistās stundas darbā.

	 Skolēns ir motivēts mācīties, uzrāda savām spējām atbilstošu sniegumu un aktīvi iesaistās stundas darbā.

	 Skolēns ir daļēji motivēts mācīties, ne vienmēr uzrāda savām spējām atbilstošu sniegumu, iesaistās stundas darbā, ja tiek uzrunāts.

	 Skolēns nav motivēts mācīties,  uzrāda savām spējām neatbilstošu sniegumu un neiesaistās stundas darbā.



